સીબીઆઈએ ચંદા કોચરના પતિ દીપક કોચર અને વીડિયોકોનના પ્રમુખ વેણુગોપાલ ધૂત વચ્ચે સાંઠગાંઠની તપાસ શરૂ કરી છે. આ મામલે હાલ ચંદા કોચરની પૂછપરછ નથી કરવામાં આવતી. પરંતુ આ મામલે સીબીઆઈ તપાસ કરી રહી છે કે દીપક કોચરે વેણુગોપાલ ધૂત પાસેથી પોતાની કંપની નૂપાવર રિન્યુએબલ્સ માટે કરોડો રૂપિયા લીધા હતા કે નહીં.આરોપ મુજબ દીપક કોચરની કંપનીને આ રૂપિયા ધૂતે આઇસીઆઇસીઆઇ બેંકમાંથી ૨૦૧૨માં વીડિયોકોનને અપાયેલા ૩ હજાર ૨૫૦ કરોડ બાદ આપ્યા. મહત્વનું છે કે વીડિયોકોનને આઇસીઆઇસીઆઇ બેંક પાસેથી આ કરજ ૨૦ બેંકોના સમૂહ દ્વારા અપાયેલા ૪૦ હજાર કરોડ રૂપિયાના કરજનો એક હિસ્સો હતો.